b'\n_START_ARTICLE_\nPeter Fras\n_START_SECTION_\nIgralska kariera\n_START_PARAGRAPH_\nS hokejem na travi, se je za\xc4\x8del ukvarjati v sedmem razredu osnovne \xc5\xa1ole, pri novoustanovljem klubu HK Moravske Toplice. Kmalu je pokazal velik talent za igro, zato so ga \xc5\xbee v sezoni 1999/2000 priklju\xc4\x8dili k prvi ekipi kluba. Tako je bil \xc5\xbee v svoji krstni \xc4\x8dlanski sezoni del ekipe, ki je leta 2000 na evropskem klubskem prvenstvu pokalnih zmagovalcev skupine C na Dunaju, osvojila bronasto medaljo, kar je bil takrat najve\xc4\x8dji uspeh slovenskih klubov v evropskih klubskih tekmovanjih. Do naslednje evropske klubske medalje je moral nato \xc4\x8dakati devet let, ko je s klubom zmagal na evropskem klubskem prvenstvu skupine Challenge IV v litvanski Vilni.  Zaradi svoje borbenost in nepopustljivosti ter odli\xc4\x8dne kondicijske pripravljenost velja za gonilno silo HK Moravske Toplice, s katerimi pa se mu povsem na vrh, v obdobju dominance HK Lipovci, ne uspe zavihteti. Mu je pa v sezoni 2007/2008 uspelo, da je z 11 zadetki postal najbolj\xc5\xa1i strelec dvoranskega prvenstva._NEWLINE_Dobre igre v klubu so ga leta 2002 pripeljale v slovensko dr\xc5\xbeavno reprezentanco, kjer je pri osemnajstih letih na prijateljski tekmi s Hrva\xc5\xa1ko v Zagrebu debitiral in se \xc5\xbee na prvi tekmi vpisal med strelce. Za reprezentanco je nato uspe\xc5\xa1no nastopal prihodnja leta in na sedmih Panonskih pokalih, treh turnirjih Challenge oziroma Championship in kvalifikacijah za evropsko prvenstvo, zbral 41 nastopov in dosegel 3 zadetke. Najve\xc4\x8dji uspeh v dresu reprezentance je dosegel leta 2007, ko je Slovenija osvojila evropsko prvenstvo skupine Challenge II._NEWLINE_Da njegove dobre igre niso ostale neopa\xc5\xbeene, potrjuje tudi nagrada za drugega najbolj\xc5\xa1ega \xc5\xa1portnika ob\xc4\x8dine Moravske Toplice za leto 2008.'